Cuneiform Tablet POAT 20 (L29 575)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na ṣí-lá-{d}IŠKUR qí-bi-ma áš-pu-ra-am um-ma a-na-ku-ma ší-bé-e ša a-šùr-ma-lik ḫi-ri-im-ma a-na 10 u₄-me-e a-wa-tum li-tù-ra-am u₄-me-e a-na ṣú-ḫa-ri áš-ku-un a-ta a-dí u₄-mì-im a-nim ta-ak-ta-lá-šu-nu i-na {d}UTU-ši na-ás-pár-tí ta-ša-me-ú ṣú-ḫa-ri ma-lá a-ma-kam wa-áš-bu-ni ṭù-ur-da-šu-nu a ša <gap> mì-nam a-ma-kam wa-áš-bu ù a-ta lá ṣú-ba-tí tí-šu ú-lá ša-áp-tám tí-šu a-dí 10 u₄-me-e ra-ma-kà za-ki-ma al-kam-ma a-na ni-na-ša-a a-lik ma-ma-an la-šu ša AN.NA 10 ma-na ù TÚG.ḪI.A 10 uš-tí-bu-lu ba-áb-tám 1 GÍN lá té-zi-ib-na lá ta-qá-bi₄ um-ma a-ta-ma ba-áb-tám e-zi-ba-am KÙ.BABBAR i-na ba-áb-tim i-a-tim ša ta-lá-qé-ú a-ḫa-ma i-na ku-nu-ki-šu li-ib-ší a-wa-tum₈ ša iš-tù a-lim{ki} i ma-qú-tám ú na-áš-pè-er-tám ša a-bi₄-ni pá-ni-tám-ma šu-up-ra-am